Oficialusis leidinys L 021 , 28/01/2004 p. 0025 - 0029



Tarybos bendroji pozicija 2004/85/BUSP 2004 m. sausio 26 d. dėl konflikto Afrikoje prevencijos, valdymo ir išsprendimo ir panaikinanti Bendrąją poziciją 2001/374/BUSP EUROPOS SĄJUNGOS TARYBA, atsižvelgdamos į Europos Sąjungos sutartį, ypač į jos 15 straipsnį, atsižvelgdama į Kelno, Helsinkio, Feiros, Nicos Europos Vadovų Tarybos išvadas ir ES smurtinių konfliktų prevencijos programą, kadangi: (1) Už konfliktų Afrikos kontinente prevenciją, valdymą ir išsprendimą visų pirma yra atsakingi patys afrikiečiai. (2) Už tarptautinės taikos ir saugumo pagal Jungtinių Tautų chartiją palaikymą visų pirma yra atsakinga Jungtinių Tautų Saugumo taryba. (3) Rengiant JTO Saugumo tarybos sprendimus, Europos Sąjungos pozicijų ir interesų apsaugą visiškai užtikrina Europos Sąjungos sutarties 19 straipsnio taikymas. (4) 2001 m. gegužės 14 d. Taryba priėmė Bendrąją poziciją 2001/374/BUSP dėl konflikto Afrikoje prevencijos, valdymo ir išsprendimo [1]. (5) Taikos, saugumo ir stabilumo kontinente skatinimas yra vienas iš Afrikos sąjungos (AS) tikslų, ir taikus valstybių narių konfliktų išsprendimas yra vienas iš AS Steigiamajame akte įrašytų principų. Konfliktų prevencija, valdymas ir išsprendimas yra dialogo su Afrikos vienybės organizacija (AFVO) ir jos perėmėja, AS, tema ir yra įtraukta į Kairo deklaraciją ir Veiksmų planą. (6) Konfliktų prevencija yra susijęs su demokratija, žmogaus teisėmis, teisine valstybe ir gera valdymo praktika, kai bendradarbiavimas plėtros srityje atlieka strateginį vaidmenį stiprinant galimybes spręsti konfliktus taikiais būdais. (7) Europos bendrija ir jos valstybės narės 2000 m. birželio 23 d. Kotonu mieste pasirašė Partnerystės susitarimą su Afrikos, Karibų jūros ir Ramiojo vandenyno (AKR) šalimis. (8) 2000 m. lapkričio 30 d. Europos Parlamentas priėmė rezoliuciją dėl Moterų dalyvavimo taikiame konfliktų sprendime; o 2002 m. kovo 21 d. AKR–ES Jungtinė parlamentinė asamblėja priėmė rezoliuciją dėl Lyčių klausimų. (9) 2003 m. gruodžio 8 d. Taryba priėmė rekomendaciją dėl Vaikų ir ginkluoto konflikto, PRIĖMĖ ŠIĄ BENDRĄJĄ POZICIJĄ: 1 straipsnis 1. Šios bendrosios pozicijos tikslas – prisidėti prie smurtinių konfliktų Afrikoje prevencijos, valdymo ir išsprendimo sustiprinant Afrikos pajėgumus ir veiklos rūšis šioje srityje, ypač per išplėstą dialogą su AS ir subregioninėmis organizacijomis ir iniciatyvomis bei pilietinės visuomenės organizacijomis ir teikiant joms paramą. Tai darydama, ES imsis kitų priemonių skatinti daugelio dalyvaujančių subjektų koordinavimą, taip pat ir Bendrijos ir jos valstybių narių vykdomų priemonių glaudesnį koordinavimą. 2. Stiprindama savo kompetenciją krizių valdymo ir konfliktų prevencijos srityje ES gerina glaudų bendradarbiavimą su JTO ir atitinkamomis regioninėmis ir subregioninėmis organizacijomis, kad įgyvendintų prieš tai nurodytą tikslą. Bendradarbiavimas su JTO krizių valdymo srityje vykdomas atsižvelgiant į 2003 m. rugsėjo 24 d. Jungtinės deklaracijos dėl JTO–ES bendradarbiavimo krizių valdymo srityje įgyvendinimą ir kaip šio įgyvendinimo dalis. ES, nepaisydama savo įsipareigojimo gerbti Afrikos nuosavybę, išlieka pasirengusi įsijungti savo pajėgumais, jei reikia, į krizės valdymą Afrikoje. 3. ES sukuria ilgalaikes konfliktų prevencijos ir taikos kūrimo iniciatyvas, pripažindama, kad pažanga šiose srityse yra būtina sąlyga taip pat ir Afrikos valstybėms, norint sukurti iš išlaikyti pajėgumus veiksmingai kovoti su terorizmu. 4. ES sukuria iniciatyvų, visapusišką ir integruotą metodą, kuris taip pat būtų atskirų valstybių narių veiksmų bendroji programa. Kaip šios programos dalį ir siekiant padidinti galimybę reaguoti anksti, pirmininkaujantieji, padedami Generalinio Sekretoriaus (aukšto rango atstovo) ir Komisijos, ir toliau rengia metinę apžvalgą, kad nustatytų ir stebėtų galimus smurtinius konfliktus ir pristatytų politikos, būtinos tokių konfliktų protrūkiui arba pakartotiniam atsiradimui išvengti, galimybes. 2 straipsnis Sėkmingas konfliktų prevencija priklauso nuo pasirengimo imtis veiksmų iki tol, kol situacija pablogėja iki smurto. Todėl, pripažįstant būtinybę reaguoti į esamas krizes, pagal ES politiką didžiausias dėmesys skiriamas smurtinių konfliktų protrūkiui ir paplitimui išvengti, vykdant išankstinius veiksmus, ir smurtinių konfliktų pasikartojimui išvengti. Todėl ES veiklą sudaro: - konfliktų prevencija siekiant pakirsti struktūriškesnes pagrindines smurtinių konfliktų priežastis – konfliktus sukeliančius faktorius, tuo pačiu metu skiriant dėmesį tiesioginėms priežastims, - krizių valdymas skiriant dėmesį konfliktų aštrioms pakopoms ir remiant pastangas sustabdyti smurtą, - taikos kūrimas siekiant paremti iniciatyvas, skirtas sustabdyti smurtinius konfliktus, ir pasirengti tokių konfliktų taikiems sprendimams ir išlaikyti juos, - atstatymas, remiant konfliktą patyrusių valstybių ir visuomenių ekonominį, politinį ir socialinį atkūrimą, siekiant išvengti pakartotinio smurto eskalavimo ir skatinti nuolatinę taiką. 3 straipsnis Siekdama geriau prisidėti prie konfliktų valdymo ir reaguoti į esamas krizes, ES atsižvelgia į: - tarptautinių teisės sistemų, ginčų išsprendimo mechanizmų ir bendradarbiavimo susitarimų regioniniu mastu plėtrą, - institucijų kūrimą, didindama Afrikos nacionalinio saugumo ir teisminių institucijų, taip pat ir kovos su terorizmu veiksmams, veiksmingumą, ir nustatydama konkretų veiksmą, skirtą padėti Afrikos valstybėms įgyvendinti jų įsipareigojimus pagal galiojančius tarptautinius instrumentus visose susijusiose srityse, taip pat ir įsipareigojimą kovoti su terorizmu ir nelegalia prekyba, - paramą Tarptautinio baudžiamųjų bylų teismo Romos statutui, kuris gali vaidinti svarbų vaidmenį kuriant kovos su nebaudžiamumu nacionalines institucijas, ratifikuoti ir visiškai įgyvendinti. Tai pat įeina ir teismų institucijų, kurios atlieka svarbų papildomąjį vaidmenį šioje srityje, stiprinimas. 4 straipsnis Pripažindama, kad AS ir Afrikos subregioninės organizacijos yra pagrindiniai veikėjai išvengiant, valdant ir išsprendžiant konfliktus Afrikoje: 1. ES stengiasi padidinti savo paramą regioniniams susitarimams ir konfliktų prevencijos pastangoms, didindama kolektyvinę atsakomybę, stiprindama teisinę valstybę, organizuodama mokymus konfliktų prevencijos srityje, kurdama pajėgumus, reikalingus, inter alia, politinėms ir ekonominėms analizėms, išankstinio įspėjimo sistemoms, derybų (tarpininkavimo) gebėjimams, tobulindama poveikio priemonių taikymo ir vykdymo tarptautinius mechanizmus, kurdama mechanizmus, skirtus reaguoti į konfliktus sukeliančius ekonominius faktorius, ir stiprindama regioninių organizacijų ryšius bei jų ryšius su vietos, nacionaliniais ir regiono ne valstybinais subjektais, ir su tarptautinės bendruomenės nariais. Bendrija ir jos valstybės narės atidžiai koordinuoja pastangas remti regionines ir subregionines organizacijas konfliktų prevencijos srityje tam, kad sukurtų bendras iniciatyvas ir sąsajas, taip pat ir rengiant bendras programas, jei taikoma; 2. ES remia AS ir bendradarbiauja su ja konfliktų prevencijos, valdymo ir išsprendimo srityje tam, kad išplėtotų ilgalaikę partnerystę, ypač vykdydama priemones, numatytas Kairo viršūnių susitikime. 5 straipsnis Pripažindama, kad norint veiksmingai išvengti konfliktų, reikia sukurti strategijas, kurios padėtų sudaryti palankias sąlygas stabiliai ir labiau prognozuojamai tarptautinei aplinkai, ir visapusišką ir subalansuotą pagalbą, ir paramos plėtrai programas, skirtas sušvelninti smurtinį konfliktą sukeliančius faktorius, ES siekia: - remti konfliktų prevencijos perspektyvų propagavimą pagal Bendrijos plėtros ir prekybos politikos programą, ir susijusios valstybės ir regionines strategijas, - nustatyti, jei taikoma, konfliktų rodiklius ir taikos bei konflikto poveikio įvertinimo priemones, vykdant bendradarbiavimą plėtros ir prekybos srityje, kad būtų galima sumažinti paramos ir prekybos sukeliamo konflikto riziką ir maksimaliai padidinti jų teigiamą įtaką taikos kūrimui, - užtikrinti, kad apčiuopiama nauda greitai pasiektų visą visuomenę, - pagerinti Bendrijos ir jos valstybių narių pastangų šioje srityje koordinavimą, - pagerinti bendradarbiavimą plėtros ir prekybos srityje su regiono, subregiono ir vietos subjektais, siekiant užtikrinti iniciatyvų suderinamumą ir paremti Afrikos veiklos sritis, - koordinuoti savo pastangas su tarptautinėmis finansų institucijomis. 6 straipsnis Siekdama sustiprinti operacijų, kuriomis remiama taika Afrikoje, pajėgumus: 1. ES ilgalaikiu laikotarpiu remia taikos palaikymo operacijų Afrikoje pajėgumų išplėtimą regioniniu, subregioniniu ir dvišaliu mastu, bei Afrikos valstybių pajėgumo prisidėti prie regiono integracijos, taikos, saugumo ir plėtros padidinimą. Nepaisydamos tokio pajėgumo išplėtojimo, Bendrija ir jos valstybės narės ir toliau atskirais atvejais svarstys galimybes panaudoti savo operatyvines priemones konfliktui išvengti ir krizei valdyti Afrikoje, laikydamosi JTO Chartijos principų ir glaudžiai derindamos su JTO veiklomis regione, kurių sėkmingas pavyzdys buvo Artemio operacija Kongo demokratinės Respublikos Iturio rajone. Svarstant tokias galimybes, atsižvelgiama į pajėgumų, sukurtų ES krizių valdymo pajėgumų srityje, apimtį, taip pat ir galimybę dislokuoti civilius darbuotojus ilgesnio laikotarpio taikos kūrimo pastangoms; 2. Valstybės narės ir Komisija pasikeičia informacija apie visus veiksmus, kurių imamasi remiant taikos palaikymo operacijų Afrikoje pajėgumus, kad būtų galima pagerinti koordinavimą ir sukurti sąsajas. Ši informacija apibendrinama šios bendrosios pozicijos metinėje peržiūroje, nurodytoje 14 straipsnyje; 3. Valstybės narės ir Komisija pirmenybę teikia valstybės ir regiono strategijoms ir rizikos vertinimui. Valstybės strategijos gali būti kuriamos naudojant standartizuotus rodiklius ir padedant ekspertų grupėms. Kuriant rizikos vertinimą ir valstybės strategijas, naudinga daugiau pasinaudoti vietos žiniomis, taip pat ir vietos ekspertų, apmokytų išankstinio įspėjimo ir rizikos vertinimo srityje, informacija; 4. Valstybės narės ir Komisija siekia sukurti geresnį dvišalių veiksmų koordinavimą remiant AS ir Afrikos subregionines organizacijas, visų pirma Vakarų Afrikos valstybių ekonominę bendruomenę, Pietų Afrikos plėtros bendruomenę ir Tarpvyriausybinę plėtros instituciją, Vidurio Afrikos valstybių ekonominę bendruomenę ir Vidurio Afrikos ekonomikos ir pinigų bendruomenę, taikos palaikymo operacijų Afrikoje pajėgumų srityje; 5. Valstybės narės ir Komisija sistemiškai kviečia viena kitas arba pirmininkaujančius, jei taikoma, dalyvauti pratybose ir seminaruose, kuriuos jie organizuoja siekdami sustiprinti taikos palaikymo Afrikoje pajėgumus; 6. Siekiama koordinuoti ir pasikeisti informacija apie plėtros veiklas su suinteresuotomis trečiosiomis šalimis, ypač su Jungtinėmis Valstijomis, Kanada ir Japonija, visų pirma su šiomis valstybėmis vedant politinį dialogą; 7. ES stengiasi toliau gerinti bendradarbiavimą su JTO, ypač su Taikos palaikymo operacijų departamentu, dėl visų veiklos sričių, skirtų sustiprinti Afrikos taikos palaikymo operacijų pajėgumus; 8. ES nagrinėja, kaip geriausiai koordinuoti valstybių narių pastangas mokymo, įrangos ir pratybų srityse. Atliekant tokią analizę, atsižvelgiama į Brahimi ataskaitos apie JTO taikos operacijų pagrindines sritis, taip pat ir karinių pajėgų ir valdymo bei kontrolės struktūrų suderinamumą; 9. Atskirais atvejais ES svarsto galimybę reikiamu metu savo vardu inicijuoti, jei gaunama pridėtinė vertė, pajėgumų didinimo programas, atskirai arba kartu su atskirų valstybių narių inicijuotomis programomis. Tokie veiksmai gali būti ir mažos apimties stebėtojų misijos per taikos palaikymo pratybas, ir visapusiškesnės mokymo programos. 7 straipsnis Valstybės narės ir toliau laikosi ginklų eksportą ribojančios politikos, visiškai taikydamos 1998 m. ES ginklų eksporto elgesio kodeksą. Pripažindamos, kad galimybė įsigyti ginklus ir jų sukaupimas, didesnis nei to reikalauja teisėti saugumo poreikiai, gali būti nestabilumą sukeliantis faktorius, ir kad nelegalios prekybos ginklais pažabojimas gali labai padėti sumažinti įtampą ir daug prisidėti prie sutaikinimo proceso, valstybės narės ir Komisija: - bendradarbiauja skatindamos, kad tarptautiniu mastu būtų laikomasi ginklų embargo ir kitų atitinkamų JTO Saugumo tarybos sprendimų, ir remia iniciatyvas, skirtas veiksmingai įgyvendinti tokias priemones, - ir toliau remia ir labai atsižvelgia į regionines iniciatyvas, padedančias išvengti nelegalios prekybos ginklais ir kovojančiomis su ja, - bendradarbiauja, kad paskatintų asocijuotąsias valstybes laikytis ES priimtų principų ir taikomų priemonių. ES ir toliau nagrinėja galimybę paremti Afrikos pastangas pagerinti ginklų gamybos, importo ir eksporto kontrolę, ir paremti per didelio šaulių ginklų skaičiaus kontrolę arba sunaikinimą, taip pat paremti Afrikos pastangas išspręsti su šaulių ginklais susijusias problemas pagal 2002 m. liepos 12 d. Tarybos bendrųjų veiksmų aktą 2002/589/BUSP dėl Europos Sąjungos indėlio į kovą su šaulių ir lengvųjų ginklų destabilizuojančiu kaupimu ir plitimu [2], - ir toliau remia JTO veiklos programą dėl nelegalios prekybos šaulių ginklais ir lengvaisiais ginklais visais jos aspektais, bei Protokolo, nukreipto prieš šaunamųjų ginklų, jų dalių ir komponentų bei amunicijos nelegalią gamybą ir prekybą, papildančio JTO konvenciją dėl kovos su tarptautiniu organizuotu nusikaltimu, kurią JTO Generalinė asamblėja priėmė 2001 m. gegužės 31 d., derybas. 8 straipsnis Pripažindama ekonominių veiksnių svarbą konfliktams Afrikoje bei diplomatinių ir ekonominių priemonių galią išvengiant smurtinių konfliktų ir išsprendžiant juos: 1. ES: - siekia skirti dėmesį konfliktus sukeliantiems ekonominiams veiksniams, - siekia skatinti didesnį Afrikos integravimą į pasaulio ekonomiką ir paremti galimybę naudotis šios integracijos nauda ir galimybėmis visoms visuomenėms, - remia ekonominį ir politinį bendradarbiavimą, pavyzdžiui regiono stabilizavimo susitarimus, kad sustiprintų šalių ryšius, kaip prevencinę ir kovos kūrimo po konflikto priemonę, - dirba, kad užtikrintų, jog regioninės prekybos integravimo priemonės, į kurias laikantis politikos įeina saugumo tinklai pažeidžiamoms grupėms, remtų konfliktų prevenciją ir išsprendimą; 2. ES taip pat: - bendradarbiauja skatindama, kad būtų visuotinai laikomasi embargo, susijusio su didelės vertės prekių nelegaliu naudojimu ir prekyba, ir kitų JTO Saugumo tarybos atitinkamų sprendimų; ir remia iniciatyvas veiksmingai įgyvendinti tokias priemones, - aktyviai ieško priemonių, galinčių pažaboti gamtinių išteklių nelegalų eksploatavimą, kuris prisideda prie smurtinių konfliktų įsiliepsnojimo, paaštrėjimo ir tąsos, - jei tinka, taiko ribojamojo pobūdžio priemones, taip pat ir ekonomines bei finansines sankcijas, nukreiptas prieš subjektus, pasipelnančius iš smurtinių konfliktų ir paaštrinančius juos. Esant tokioms sąlygoms, reikia daugiau parodyti (teigiamą arba neigiamą) privataus sektoriaus vaidmenį konfliktų prevencijos ir išsprendimo srityje. 9 straipsnis Įvairiose konflikto pakopose ES: - įvertina "ne valstybinių subjektų" svarbų vaidmenį, kurį jie gali atlikti sukeliant konfliktą arba padedant jį išspręsti, arba išvengti jo. Bet kuriuo atveju, turi būti atsiskaityta už jų vaidmenį ir teigiamą indėlį, - skatina JTO Saugumo tarybos 1325 Rezoliucijos dėl moterų, taikos ir saugumo taikymą, užtikrindama, kad atsižvelgimas į lytis padeda planuoti, įgyvendinti ir įvertinti konflikto poveikį, įvairių konflikto veikėjų poreikius, ir dalyvavimo priimant sprendimus dėl konfliktų prevencijos, valdymo ir išsprendimo, taip pat ir taikos procesuose bei derybose, mastą ir pobūdį, - veiksmingai ir visapusiškai nagrinėja ginkluoto konflikto trumpalaikę, vidutinės trukmės ir ilgalaikę įtaką vaikams, panaudodama įvairias jos turimas priemones ir remdamasi prieš tai buvusiomis ir vykdomomis veiklomis, pagal ES rekomendacijas dėl vaikų ir ginkluoto konflikto. Ji taip pat siekia padaryti įtaką, kad trečiųjų šalių subjektai (Vyriausybės bei ne valstybiniai subjektai, turintys ginkluotas grupes) imtųsi veiksmingų priemonių apsaugoti vaikų, paveiktų ginkluoto konflikto, teisėms apsaugoti. 10 straipsnis Norėdama parodyti poreikį išsaugoti dėmesį konfliktui net ir tada, kai jis nebebus toks aštrus, ir padėti sukurti nuoseklesnį ir sistemišką požiūrį į pokarines situacijas Afrikoje, ES: - yra pasirengusi paremti saugumo sektoriaus reformą, atitinkančią demokratinius principus, gerbiančią žmogaus teises, teisinę valstybę, gerą valdymo praktiką, ypač pereinamojo laikotarpio iš smurtinio konflikto į ilgalaikę taiką valstybėse, - tęsia ir sutelkia savo paramą, skirtą įveikti šaulių ginklų destabilizuojančio sutelkimo ir nekontroliuojamo platinimo problemas, - padidina savo paramą demobilizuotų buvusių kovotojų nuginklavimui ir ilgalaikiam integravimui, ypatingą dėmesį skirdama lyčių klausimams ir vaikų, užverbuotų dalyvauti kariniuose veiksmuose, poreikiams, - padidina savo paramą, skirtą esantiems fugasams pašalinti, bei skatina informacijos apie minas platinimą, ir ragina kurti Afrikos pajėgumus išminavimo veiksmuose, - ir toliau remia veiksmus, kurių tikslas – palengvinti iškeldintų gyventojų reintegraciją po konflikto, atsižvelgdama į atitinkamus JTO Generalinio Sekretoriaus atstovo pagrindinius principus dėl vidinio perkėlimo, - skatina susitaikinimą ir remia atkūrimą, kurio reikia, kad iš konflikto išsivaduojančios valstybės galėtų iš naujo pradėti ilgalaikės plėtros politikas, - pagal 2003 m. birželio 16 d. Tarybos bendrąją poziciją 2003/444/BUSP dėl Tarptautinio baudžiamojo teismo [3], politiniame dialoge su savo kolegomis Afrikoje pakartoja savo tvirtą įsipareigojimą paremti Tarptautinį baudžiamųjų bylų teismą ir jo poziciją dėl ES pasiūlytų dvišalių susitarimų nepasiduoti. 11 straipsnis Atsižvelgdama į tai, kad ypatingą susirūpinimą Afrikoje kelianti sritis yra religinių grupių radikalizavimo ir didelės galimybės jiems būti užverbuotiems teroristų ryšys, ES įvertina galimą bendradarbiavimą šioje srityje nacionaliniu ir regioniniu mastu, pasiūlydama įvairius būdus, išnaudodama įvairias priemones, kad spręstų šią problemą siekdama išvengti konflikto ir sukurti taiką. Todėl ES atšaukia Bendrąją terorizmo deklaraciją, kurią priėmė ES – Afrikos Briuselio ministrų konferencija (2001 m. spalio 11 d.), ir Bendrąją terorizmo deklaraciją, kurią priėmė ES–Afrikos Vagedugu ministrų konferencija (2002 m. lapkričio 28 d.). 12 straipsnis Atsižvelgdama į ŽIV/AIDS svarbą ir į šios epidemijos dydį Afrikos kontinente, ES užtikrina, kad kova su ŽIV/AIDS yra ES strategijų, skirtų išvengti konflikto ir sušvelninti jį, sudėtinė dalis. Esant tokioms sąlygoms, teikiant paramą taikos palaikymo operacijoms, užtikrinama, kad į ją įeitų informacijos ir mokymo ŽIV/AIDS prevencijos tema elementai. 13 straipsnis Taryba pažymi, kad Komisija ketina skirti savo veiklą tam, kad būtų pasiekti šios bendrosios pozicijos tikslai ir prioritetai, jei reikia, taikydama susijusias Bendrijos priemones. 14 straipsnis Vadovaujantis pirmininkaujančiųjų pranešimu, kartu su Generaliniu Sekretoriumi (aukšto rango atstovu) ir Komisija, ši bendroji pozicija peržiūrima kasmet ir prireikus pakeičiama. 15 straipsnis Bendroji pozicija 2001/374/BUSP panaikinama. 16 straipsnis Ši bendroji pozicija įsigalioja jos priėmimo dieną. 17 straipsnis Ši bendroji pozicija skelbiama Europos Sąjungos Oficialiajame leidinyje. Priimta Briuselyje, 2004 m. sausio 26 d. Tarybos vardu Pirmininkas B. Cowen [1] OL L 132, 2001 5 15, p. 3. [2] OL L 191, 2002 7 19, p. 1. [3] OL L 150, 2003 6 18, p. 67. --------------------------------------------------